# Koedmaeg

Koedmaeg :
| Ar maerdi. ||
| Anv gallaouek | Coétmioec |
| Anv gallek (ofisiel) | Coëtmieux |
| Bro istorel | Bro-Sant-Brieg |
| Melestradurezh ||
| Departamant | Aodoù-an-Arvor |
| Arondisamant | Sant-Brieg |
| Kanton | Lambal |
| Kod kumun | 22044 |
| Kod post | 22400 |
| Maer Amzer gefridi | Dominique Tirel 2014-2026 |
| Etrekumuniezh | Lambal Douar ha Mor |
| Bro velestradurel | Bro Sant-Brieg |
| Lec'hienn Web | (fr)www.coetmieux.fr |
| Poblañsouriezh ||
| Poblañs | 1 792 ann. (2020) |
| Stankter | 223 ann./km² |
| Douaroniezh ||
| Daveennoù lec'hiañ | 48° 29′ 33″ Norzh 2° 35′ 57″ Kornôg / 48.4925, -2.59916666667 |
| Uhelderioù | kreiz-kêr : 61 m bihanañ 32 m — brasañ 83 m |
| Gorread | 8,02 km² |
| Koedmaeg ||
| kemmañ |
Koedmaeg a zo ur gumun eus Bro Sant-Brieg e kanton Lambal, e departamant Aodoù-an-Arvor, e Norzh Breizh.

## Douaroniezh

Koedmaeg zo lesanvet « etre Evron ha Gouesan » peogwir eo lec’hiet etre an div stêr. En em adkavout a reont e lenn faos Pontoù-Nevez evit mont goude d’en em deurel e Bae Sant-Brieg (en Hilion).

### Kumunioù amezek
## Anv
### Stummoù skrivet

* Régis de Saint-Jouan ː ecclesia S. Quirini que sita est in silva que dicitur Meuc, 1190; Coatmeoc, 1392; Couesmieuc, 1602; Coemieux, 1702; Coetmieux, 1694
* Bernard Tanguy ː Coetmaioch, 1152; Coetmaeuc, 1158; eccl. Sancti Quirini in silva que dicitur Meuc, 1190; Coetmehoc, Coimehuc, 1201-1231; Coesmauc, 1314; Coatmeoc, 1392; Coetmieuc, fin XIVvet kantved; e gallaoueg ː Couémieu
* Erwan Vallerie ː Cotmeico, 1124; Sylva que dicitur Meuc, 1190; Coetmieuc, XIVvet kantved; Coatmeoc, 1392; Coesmieuc, 1423; Coutmieuc, 1654; Coetmieu, 1709; Coüesmieux, 1731; Coesmieux, 1779

### Gerdarzh

* An anv Koedmaeg zo savet diwar elfennoù brezhonek « koed » (koad) ha « Maeg ». An dra-se a dalvez neuze Koad Sant-Vaeg. Ar sant breton-se en deus roet e anv da gumun Sant-Vaeg, lec’hiet etre Mur ha Korle nebeut brudet ivez anvet Sant-Maeoc, Sant Nic pe Sant-Mayeux.

## Ardamezioù

* « Rannet; ouzh 1 en glazur, e deir manal ed en aour ereek en sabel; ouzh 2, en aour e zervenn diframmet en geot »

## Istor

* Parrez Koedmaeg enezennet en eskopti Sant-Brieg a oa un darn eus deaniezh Koedmaeg, stag ouzh eskopti Dol hag e veze dindan anv Sant Yann-Vadezour. Stag e oa ouzh trev Tregenestr.

### Dispac'h gall

* An 23 Meurzh 1793 ː taget eo gwetur-lizhiri Paris gant Boishardy hag e chouanted war ur bont etre Koedmaeg ha Peuñvrid. Kaset e oa war-dreñv ar Republikaned deut evit adkemer ar wetur. Krogad kentañ ar Chouanted e oa.

### XX$^{vet}$ kantved
#### Brezel-bed kentañ

* Mervel a reas 18 gwaz abalamour d'ar brezel hervez monumant ar re varv, da lavaret eo 2,83 % ag ar boblañs hervez an niveradeg bet graet e 1911; mervel a reas unan anezhe en Ham-sur-Sambre e Belgia d’an 22 a viz Eost 1914, e penn- kentañ ar brezel: soudard en 41vet Rujumant Troadegiezh e oa.

#### Eil Brezel-bed

* Mervel a reas daou zen eus ar gumun abalamour d'ar brezel.

#### Brezelioù didrevadennañ
##### Brezel Aljeria

* Lazhet e voe un husard eus ar gumun d’ar 15 a viz Gouhere 1960 e M'fatha.

## Monumantoù ha traoù heverk

* An iliz katolik.
* Iliz katolik Sant Yann-Vadezour giz Breizh awenet gant ilizoù Penn-ar-Bed.
* Monumant ar re varv, luc’hskeudenn.
* Plakennoù ar re varv en iliz katolik, luc’hskeudenn.
* Stank Pontoù-Nevez gant e stankell.

## Poblañs
### Emdroadur ar boblañs abaoe 1962

Niver a annezidi

## Tud
### Ardamezeg ar familhoù

* Abraham, aotrounez Closmenier ː En argant, e deir eilenn en sabel, eilet gant dek steredenn en gul, 4, 3, 2, 1

## Lervlennadur

* (fr)Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
* (fr)Régis de Saint-Jouan : Dictionnaire des communes. Département des Côtes-d'Armor. Eléments d'histoire et d'archéologie. Conseil Général des Côtes d'Armor. Saint-Brieuc. 1990
* (fr)Bernard Tanguy : Dictionnaire des noms de communes, trèves et paroisses des Côtes d'Armor. Chasse-Marée . ArMen. 1992
* (br)Erwan Vallerie : Diazezoù studi istorel an anvioù-parrez. Corpus. An Here. 1995

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr) Michel Froger et Michel Pressensé : Armorial des communes des Côtes d'Armor et Ille et Vilaine. 2008
* 1 2 (fr)Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Pol Potier de Courcy : Nobiliaire et armorial de Bretagne. 1890